**Forbedring av karakter i emne**

Dette dokumentet beskriver mulighet til forbedring av bestått karakter.

# Typer karakterer

* **Emnekarakter** kalles også for *sluttvurdering i emne*.
Karakteren er basert på studiekrav. Det vil si prøver, prosjekter, fremføringer eller annet. Se studieplan for hva som inngår.
* **Eksamenskarakter** i et emne.
Karakteren kan være sammensatt av enkelte deler. Se studieplan for hva som inngår.

# Emnekarakter (Sluttvurdering i emne)

For å forbedre en emnekarakter, må undervisningen i et emne gjennomføres på nytt. Å få mulighet til det, er ikke en rettighet, men det kan søkes om det.

Dersom søknad om det innvilges, vil det påløpe en kostnad beregnet ut fra emnets studiepoeng sett i forhold til det som bevilges til skolen.[[1]](#footnote-2)
Nærmere info gis ved henvendelse til skolens administrasjon.

# Eksamenskarakter

Forskrift for Fagskolen i Agder § 4-8 (3) åpner for behandling av søknad fra en som har bestått eksamen, men ønsker å forbedre karakteren. Behandling av søknad er knyttet til etterfølgende (neste) eksamensperiode, og det kan bare gjøres ett forbedringsforsøk (totalt ikke over tre forsøk).

Om søknad innvilges, vil blant annet avhenge av at det arrangeres eksamen for ordinære studenter eller studenter med rett til ny eksamen. For å bli meldt opp, vil det påløpe en eksamensavgift. Nærmere info gis ved henvendelse til skolens administrasjon.

I henhold til skolens forskrift med ikrafttredelse 01.01.2020, er det siste karakter som blir gjeldende.[[2]](#footnote-3)

# Hjemmel

Forskrift for Fagskolen i Agder, [§ 4-8](https://lovdata.no/forskrift/2019-12-20-2149/%C2%A74-8). *Utsatt eksamen og forbedringseksamen*

# Målgruppe

Primær målgruppe for dette dokument er studenter, skolens kontor, lærere og studieleder.

Relaterte dokumenter

|  |  |
| --- | --- |
| [1.2.11.2](https://fagskoleniagder.dkhosting.no/student/docs/pub/dok00195.htm) | [Studieplaner, krav og revidering (K560)](https://fagskoleniagder.dkhosting.no/student/docs/pub/dok00195.htm) |
| [2.3.1.1](https://fagskoleniagder.dkhosting.no/student/docs/pub/dok00019.htm) | [Hefte - Info til studentene (K200) ►](https://fagskoleniagder.dkhosting.no/student/docs/pub/dok00019.htm) |

Eksterne dokumenter

|  |
| --- |
| [5.6 · Forskrift for Fagskolen i Agder, kap. 4. Vurdering og eksamen](https://lovdata.no/dokument/SF/forskrift/2019-12-20-2149?q=Fagskolen%20agder#KAPITTEL_4) |

K228 16.11.2021 12:10

1. For emne med omfang 10 studiepoeng, vil kostnad være omtrent 10/60 av stykkprisfinansieringen for studiet. [↑](#footnote-ref-2)
2. Kommende revisjon av forskrift vil endre til at beste karakter vil bli gjeldende og bli tilsvarende det som er vanlig ved høgskoler/universitet. [↑](#footnote-ref-3)